الكدب دا باب من غير بواب و انا مش كداب

الكدب دا باب من غير بواب

   كلمات 
الكدب دا باب من غير بواب

و انا مش كداب و الصدق موديل قديم

و بيت النتاش قالو مايعلاش

خفت ماقولهاش لتقولو عليا غشيم

الكدب يا اهل الكدب نهار ما يحـب ينجى فلان

هيلبسه تهمه جديده و يصبح سيرة على كل لسان

تبقا فضيحه و تشهير اشهر من ليلى يا عينى

و ضميره ان كان له ضمير هيحاسبه حساب ملكين

و حسابه عسير و السمعه تطير ولا تسواش ولا مليم

وللا أنا يعنى اللى غشيم

تلتين الجنس لطيف كداب و زياده ولا الضالين

ان قالت قلبى و عقلى و روحى فداك ما تقولش آمين

چوليتك عمرها كام قول لى و قدم لى دليل

و السنه كام شهر تمام الأتناشر دول ابريل

ابريل علاطول عمرها ما تقول ولا مندل ولا تنجيـــم
 شوف كمان 

تصنيف:اغانى باللغه المصريه
تصنيف:مونولوجات اسماعيل ياسين
تصنيف:كلمات اغانى